JohanHeinsen/ENO huggingface dataset:
Ribe Stifts Adresseaviser, 1846-11-23
Hof= og Stadsretten har i Mandags afsagt en Dom, der formodentlig vil gjøre et Skaar i Tivoliactionairernes Glæde over det Overskud af 14,000 Rbd., Tivoli iaar skal have indbragt. Tivolis Bestyrelse havde næmlig vægret sig ved at tilsvare Fattigvæsenet mere end 5 pCt. af Bruttoindtægten af Billetudsalget, i Stedet for at Fattigvæsenet ellers er berettiget til at oppebære 10 pCt. af Bruttoindtægten af slige Forlystelsesindretninger, idet Bestyrelsen henskjød sig under et Reskript, der giver kjøbenhavnske Borgere, som forevise Dyr, Sjeldenheder ofv.,et Afslag af 5 pCt. i den nævnte Afgivt fra det Tidspunkt, da de have havt Borgerskab der i Byen i 1 Aar. Da Agent Carstensen i længere Tid har havt Borgerskab, meente Bestyrelsen, at den kunde slippe med at tilsvare Fattigvæsenet 5 pCt. af Tivolis billetindtægt, at regne fra den Tid, da der var forløbet 1 Aar fra Tivoli-Entrepreneurens Jndtegnelse som Borger i Kjøbenhavn. Fattigvæsenet derimod gjorde Fordring paa fulde 10 pCt. Hof= og Statsretten har givet Fattigvæsenet Medhold og tilpligtet Tivolis Bestyrelse at betale 2927 Rbd. 62 s. samt Renter deraf til Fattigvæsenet. (Hemp. A.)J Onsdags Morges Kl. 2 1/2 udbrød Jld i et i Porten beliggende Huggehuus i den mellem Larsleistræde og Teglgaardsstræde paa Kjøbenhavns Vold beliggende Rymoller. Fra Huggehuset, hvorigjennem den eneste Opgang var til den egentlige Mølle, førte en Trappe op til det nederste Loft af samme. Jlden udbredte sig øieblikkeligt til Møllen, der saavelsom Vaaningshuset aldeles afbrændte. En gammel blind Kone, der slumrede i et ligge til Huggehuset stødende Værelse, reddedes med største Møie. Et Par udmærkede Heste og en Ko indebrændte. Ved at udgrave et Stykke Jord ovenfor en Schacht ved Udgravningen af Valdby Bakke til Jernbanen, skedte i forrige Uge den skrækkelige Ulykke, at en tydske Jernbanearbeider styrtede ned med Jordskrollen og ihjelslog sig paa Stedet. Mærkeligt er det, at en svensk Jernbanearbeider, der stod lige under det Sted, hvorfra Stykket nedstyrtede, blev forskaanet. – En Bonde, som med sin Vogn, trods Jernbanevogterens gjentagne Advarsler, kom kjørende i Nærheden af Damhuset midt over Veien, hvor Jernbanen gaaer, og blev holdende der, for at see et Train Transport vogne komme kjørende paa Skinnerne, fik af dette sin Vogn og sine Heste spolerede, og blev selv slemt tilredet. Ønskeligt var det, at Banen, til Forebyggelsen af slige Ulykker, blev aldeles afspærret for Kjørende. (Veile Av.)
Ribe Stifts Adresseaviser, 1846-11-23
Fra Kiel forsikkres, at Dr. Christiani fra Lüneborg, dansk af Fødsel, der ofte i Bladene er bleven kaldet Luneborgs Mirabeau, er bestemt til at indtræde i det slesvig-holsteen-lauenborgske Kancelli.
Ribe Stifts Adresseaviser, 1846-11-23
De i Kielske Professorers Skrift og Arvefølgen i Hertugdømmet Slesvig gaaer af som varmt Brød, og det er ikke at undres over under de nærværende Forhold. Skrivtet er, som vi have ventet, et Partiskrift, og Andet kunde man jo ikke vente fra den Kant. Den hele Bevægelse er udgaaet fra det kielske Universitet, og den Mand, hvis Navn staaer først paa Skrivtet, og som rimeligviis er Forfatter af det, Etatsraad, Prof. jur. Falck, er Slesvigholsteinismens egentlige, sande Fader. De to væsentligste Fundamenter, hvorpaa Skrivtet hviler, ere, (hvad der forresten er bundrede Gange paastaaet og hundrede Gange gjendrevet), at det ikke var den souveraine Kange af Danmark, der førte Krig med den soveræne Hertug af Holsteen Gottorp, men det var den ene Hertug af Slesvig, som fortrængte den anden; det andet Argument er det i de senere Aar ligeledes vel bekjendte, at ler regia ikke betyder den danske Kongelov. Alle 9 Professorer have lagt deres Hoveder i Blød forat udfinde, hvad det da skal betyde, men de have ikke kunnet løse Gaaden. (O. Th. A.)
Ribe Stifts Adresseaviser, 1846-11-23
Efter Hamborg Korrespd. skal den velbekjendte Landesbank-Probenrøiter Tiedemann have erklæret en Yttring af den kgl. Kommissarius og Lederne af den Nortorfer-Forsamling (at de havde vedtaget i Fremtiden ikke meere at føre Masser mod Masser, men rette Angrebet mod enkelte Personer) for – "Løgne, Præsidenten kaldte ham ikke til Orden, men aabnede en juridisk Bagdør for ham ved den bemærkning, at han antog, at Hr. Tidemann sigtede til Rygtet, og ikke til Kommissarii Ord, og Hr. Tidemann undlod naturligviis ikke at smutte ud af denne Bagder. (O. Th. A.) Efter at flere havde stemt for Komittee i den slesvigske Stænderforsamling i Anledning af Konstitutionssagen, bemærkede Gaardmand Lorenzen (paa Dansk: "Da ved det foreliggende Andragende saa mange Herrer have anført saa meget om den Stemning, som skal herske i Landet, saa maa jeg ansee det for min Pligt at erklære, at i min Egn hersker ingen Utilfredshed, ønskes ingen Forbindelse med Tydskland og ingen Adskillelse fra Danmark, og jeg kan derfor ikke erklære mig for et Andragende om en fri Forfatning, naar den ikke tillige forlanges for Kongeriget Danmark. - Ved den derpaa skete Afstemning besluttedes det, som alt tidligere meldt, med 39 Stemmer mod 2 at nedsætte en Komittee, til hvis Medlemmer valgtes Hertugen af Augustenborg, Etatsraad Falck, Grev Reventlow, Dr. Gulich og Advocat Rønnenkamp.
Ribe Stifts Adresseaviser, 1846-11-23
Medens næsten alle tydske Blade vedblive at omtale Hertugdømmet Slesvig under Tydskland, er det interessant at bemærke, at "Allg. Pr. Zeitung har antaget en rigtigere Distinction, idet Bladet meddeler de Slesvig vedkommende Efterretninger under "Danmark. (B. T.)
Ribe Stifts Adresseaviser, 1846-11-23
Udnævnelser. Under 12. ds. har Hs. Maj. beskikket Kammerjunker og Kopiist under det kgl. danske Kancelli, C.F. Scheel, til surnumerær Læse- og Protokolsekretær ved Høiesteret. Under 13. de er forhenværende personel Kapellan for Hasle og Freersløv Menigheder, J. F. Mohr, beskikket til Sognepræst for Veile og Vesteregitsberg Menigheder i Sjælland. (Besidderen af Baroniet Ganne udøver jus proponendi til dette Sognekald. Under f. D. er beskikket Lærer ved Aarhuus Kathedralskole, Kand. theol. A. C. M. Thomsen, til Adjunkt ved bemeldte Skole, og Timelærer ved Metropolitanskolen, Kand. philos. C. P. A. Krebs, i Forbindelse med hans Stilling som Jnspektør ved Skolen, til Adjunkt ved bemeldte Skole. Under 14. d. er beskikket: Herredsfoged i Uggel Herred M. A. Moritzen til Herredsfoged i Nie Herred, i Flensborg Amt, Volontør i det Kongl. Rentekammer W. Schmidt til Kirchspielfoged i Brockdorf i Steinburg Amt, Forstkandidat L. Stolbom til Skovfoged i Ostenfeld i Husum Amt. (B. T.)
Ribe Stifts Adresseaviser, 1846-11-23
Ledigt Embede. Ved Fredericia Told- og Konsumtionssted er en Underbetjentspost ledig, hvortil er henlagt en aarlig Gage af 210 Rbd. foruden Procentandeel, der imidlertid hidtil ikke er falden. Denne Post kan ansøges af dertil kvalificerede Underofficerer. (B. T.) Efterretning om ledige geistlige Embeder; I. Det residerende Kapellani ved vor Frue Kirke i Aalborg og dermed annekterede Sønder-Tranders Sognekald; gl. Ang. 396 Rd. Sognets tiendeydende Hartkorn er efter den gamle Matrikul 157 Tdr. og efter den nye 153 Tdr. 4 Skpr. 3 Fdkr. 2 trefjerded. Alb. Jndtægterne ere: 1) Korn- og Kvægtiende c. 20 Tdr. 2 Skpr. Rug, 73 Tdr. 3 Skpr. Byg og 62 Tdr. Havre, der erlægges i Penge efter Kapitelstart. 2) Landgilde af Annergaarden 4 Tdr. Byg, som betales efter Kapitelstaxt. 3) Smaaredselstiende og Smaaredsel vederlægges med 8 s. pr. Td. Hartkorn. 4) Huusmandstienden c. 9 Rbd. 5) Offer og Akeidentser c. 600 Rbd. 6) Andeel af Præstepenge c. 50 Rbd. 7) Huusleiepenge af Kirken 21 Rbd. 8, Renter af flere Legater under Kirkens Værgemaal c. 25. Rbd. Den 6. Deel af Bankhæftelsen er indfriet. Udgivterne ere: 1) Bankrenter og Skatter c. 25 Rbd. 2) Kommuneafgivter c. 12 Rbd. 3) Erpenser c. 11 Rbd.
Ribe Stifts Adresseaviser, 1846-11-23
2. Søndervissing og Voerladegaard Sognekald i Aarhuus Stift; gl. Angivelse 300 Rd. Jndtægterne ere: 1) Korntienden af begge Sognes 301 Tdr. 5 Skpr. 2 Fdkr. 2 enh. Alb. nyt Hartkorn har hidtil udgjort: 83 Tdr. Rug, 31 Tdr. Byg, 53 Tdr. Havre, 5 Tdr. Boghvedegryn og 11 Rbd. Penge. 2) Kvægtienden 12 Rbd. 3) Offer og Akeidentser 300 Rbd. 4) Smaaredsel 1 Pd. Ost pr. Td. Hartkorn 5) Renter af en Kaldet tilhørende Kapital 31 Rbd. 6) Sognekaldet eier en Bankaktie paa 200 Rbd. og Udbyttet udgjorde for 1815 11 Rbd. 3 Mk. 7) Refusion 18 Rbd. Præstegaarden staaer for nyt Hartkorn 7 Tdr. 1 Skpr. 2 enfjerded. Alb. med et Tilliggende af over 200 Tdr. Land samt Eng. Noget Tørveskær haves. Præstegaardens Jndløsningssum er 500 Rbd. Udgivterne ere: 1) Skatterne c. 95 Rbd. 2) Landemodserpenser og Kommuneafgivter c. 16 Rbd. Dragonhest holdes og Enkepension bliver at udrede. (C. T.)
Ribe Stifts Adresseaviser, 1846-11-23
Kjøbenhavns Børs-Kours, den 20. Novber. Hamborger Banco a vista 196 pCt. Bank-Diskonto 4 pCt. Disconto paa Vexler paa Hamborg 5 pCt.. 4 pCt. Kongl. Obligationer 102 1/2 a 103 Rbd. - Nationalbankactier 173 3/4 Rbd.
Ribe Stifts Adresseaviser, 1846-11-23
Hamborgs Børs-Kours den 20. Novbr. Slesvig=Holst. Species 1 3/4 pCt. Avance mod Banco. Dansk grov Kour. 221. Skillings-Stkr. 25 1/5 a 25 1/8 pCt. slettere end Banco. - Louisd. og Frd. 13. Mk. 10 1/2 s.; Slesvig=Holst. Species a 60 sk. Krt. 3/5, Nye, a 31 s. 125, Preussiske Dalere a 40 sk. 125 Mark Kour. for 100 Mk. Bco.
Ribe Stifts Adresseaviser, 1846-11-23
Ribe Torvepriser d. 21. Novbr. Rug pr. Td. 4 Rd. 16 ls.; Byg 2 Rd. 16 ls.; Havre 2 Rd.; - s.; Boghvede 2 Rd. 16 ls.; Boghvedegryn pr. Skp. 30 ls.; Byggryn 28 ls.; Smør pr. Pd. 6 enh. ls. Æg 8 ls. Snesen, Kartofler pr. Skp. 8 16.
Ribe Stifts Adresseaviser, 1846-11-23
Bekjendtgjørelser. For en confirmeret Dreng, som skriver en læselig Haand, staaer en Plads aaben paa en juridisk Embedsmands Contoir i Varde. Adressecontoiret giver nærmere Oplysning.
Ribe Stifts Adresseaviser, 1846-11-23
Undertegnede agter underhaanden at bortsælge sit iboende Huus i Bispegade Nr. 166, med hosliggende Hauge. Til Huset hører en Holmskifte og en Fenne i de store Lodder paa Sønderports Mærsk og en Ager i de smaae Lodder. Lars Gantzel.
Ribe Stifts Adresseaviser, 1846-11-23
Fra min Mark er bortgaaet en Qvie, et Aar gammel, lysrød med et Stykke af venstre og en Krog i høire Øre, for Oplysning om samme udlover jeg en passende Duceur.
Ribe Stifts Adresseaviser, 1846-11-23
Hos mig staaer en lysrød Kalv, som er optagen, og som Eieren kan afhente mod at betale Omkostningerne. Ornsøehøi pr. Ribe den 20. Novbr. 1846. Knud Sørensen.
Ribe Stifts Adresseaviser, 1846-11-23
At Examinatus Juris Jens Peter Bering ved det Kongel. Stiftamthuses Decret af 19. September, sidstleden er erklæret umyndig; dette kundgjøres herved, ligesom, at til hans Værge er beskikket undertegnede Sandflugtscommissair Vandborg. Janderup pr. Varde den 20 Novbr. 1846.
Ribe Stifts Adresseaviser, 1846-11-23
Huset Nr. 248 i Korsbrødregade er at faae til Leie strax eller til Paaske Flyttetid. Jens Thiellesen.
Ribe Stifts Adresseaviser, 1846-11-23
En rød Stud er for omtrent 5 Uger siden optagen paa Kirkeby Mark, Roagger Sogn Eieren kan lade den afhente mod at opgive Mærke og betale Omkostningerne. Kirkeby den 17. November 1846. Anders Andersen.
Ribe Stifts Adresseaviser, 1846-11-23
De, som endnu ikke har betalt Regningerne til afdøde Madame Buchs Bo, anmodes om, at betale samme inden 30. November til Kasserer Warming i Ribe, for at undgaae videre Uleilighed.
Ribe Stifts Adresseaviser, 1846-11-23
Undertegnede agter underhaanden at bortsælge sit 2 Etage Huus, med Udhuus beliggende i Præstegade. Til Huset hører en lille Hauge og Gaardsplads. Mørk, Slagter.
Ribe Stifts Adresseaviser, 1846-11-23
1 a 2 duelige Bødker=Svende kunne faae Arbeide strax hos C. H. Mindermann. Bødkermester. Varde den 18 November 1846.
Ribe Stifts Adresseaviser, 1846-11-23
Hos Undertegnede er den bekjendte yndede Me lange Tobak i Foustagier a 6 og 3 Pd., saa og i Carduser at faae tilkjøbs til 10 Ls. pr. Pd.; dog maa bemærkes, at 3 Pd. Foust. bliver betalt med 4 Mk. C. Tillige anbefaler jeg mine øvrige Tobakssorter og Cigarrer. Ed. Hoffmann.
Ribe Stifts Adresseaviser, 1846-11-23
Fra Undertegnede er Natten mellem den 13, og 14. November bortkommen en sort blisset Hest 10 Aar gammel, omtrent 14 1/2 Kvarteer høi med en hvid høire Forfod og en hvid venstre Bagfod. Hesten var fiin af Been med Spat paa begge Bagbeen og tillige overhovet paa den høire Bagfod. Hvo som Trykt i Ribe hos Chr. sal. Hyphoff. kan give Oplysning om samme, loves en passende Dueeur. Abild den 15. November 1846. Peder Hansen Andersen. ersen.
Ribe Stifts Adresseaviser, 1846-11-23
En flink, ædruelig og ugift Karl kan faae Tjeneste fra nu indtil Maidag. Den faste Løn er 10 Rd. C., og ved Flid og Paapassenhed kan Drikkepengene bringes indtil 5 a 6 Rd. C. Det Nærmere erfares paa Adresse-Comptoiret. Nylig er udkommet: Andet Oplag. Medgift for hele Livet, Til den christelige Ungdom paa Confirmationsdagen. af Rosenmuller. Oversat af J. L. Rohmann. 6 Mk. i Papbind(i Pragtbind til forskjellige Priser). Jndhold. 1. Erkjend den Lykke at være en Christen. 2. Vær arbeidsom. 3. Lær allerede tidlig at føle den Salighed, som den med Glæde opfyldte Pligt har i sit Følge. 4. Vær sparsommelig. H. Vil Du have det godt i Verden, saa vær overalt ærlig og redelig i din Vandel. 6. Hold paa din Ære. J. Bevar Uskyldigheden og et reent Hjerte. 8. Nogle Raad til at bevare Uskyldigheden. 9. Hellige ogsaa dit Legeme Gud til et Tempel. 10. Vær forsigtig i Valget af dem, med hvilke Du omgaaes. 11. See Dig for, at ikke ogsaa dine Venner vorde dine Forførere. 12. Vær maadeholden i Nydelsen af fandselige Fornøielser. 13. Lær at beherske Dig selv. 14. Vær aarvaagen over Dig selv. 15. Selvprøvelse. 16. Anvend eensomme Timer vel. 47. Vær flittig til Bønnen. 18. Læss flittig Guds Ord. 19. Lad Søndagen være Dig hellig. 20. Træd ogsaa Du, o Yngling og Pige, ofte hen til din lidende Frelsers Kors. 21. Erindring i Skriftemaalet om de begangne Synder. 22. Eftertanke over den hellige Nadere. 23. Vær taknemmelig imod de Mennesker, som vare dine Velgjørere. 24. Vær allerede i Ungdommen betænkt paa en lykkelig Alderdom. 25. Glem aldrig, at dit nærværende Liv er en Forberedelse til Evigheden. 26. Nogle korte Leveregler.
Ribe Stifts Adresseaviser, 1846-11-23
Dette ypperlige Skrift er overalt bleven modtaget med stort bifald. Dets sunde Jndhold, de skjønne Foredrag og de dybe Sandheder som det i saa riig Maade indeholder, ere ret tiltalende og opmuntrende til det Godes Fremme. - Skriftet faaes i alle Boglader, i Ribe hos Termansen og Andersen, i Aarre hos Nielsen og i Odense hos Forlæggeren den Hempelske Boghandel.
Ribe Stifts Adresseaviser, 1846-11-23
Høivande ved Sønderhoe fra 24 til 30. Novbr. incl. D. 24. Novbr. Kl. 5 14 Min. 25. - Kl. 6 3 26. - Kl. 7 2. 27. - Kl. 8 18. 28. - Kl. 9 40 29. - Kl. 10 58. 30. - Kl. 12 i Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høie ste Floder eller Springflod indtæffer i Gjennemsnit 3 Flod tider efter ny Maane og fuld Maane.
Ribe Stifts Adresseaviser, 1846-11-24
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Tirsdagen den 24. November. No 139.
Ribe Stifts Adresseaviser, 1846-11-24
Udenlandske Efterretninger. Portugal. Uagtet Jnsurgenterne synes at være slagne i enhver Træfning med de kongelige Tropper mærker man dog ikke, at Jnsurrektionen derved er aftagen, og man er endogsaa i Lissabon af den Formeening, at denne tilsidst vil seire, dersom den brittiske Flaade vedbliver at holde sig nentral. SaldanhasOperationsarmee gaaer kun langsomt frem, dog synes det, at han kun venter paa Understøttelse af Generalerne Schwalbach og Casal. Hovedmændene for Jnsurrektionen, Sa da Bandeira, Antas og Tapa skulle have besluttet at lade det komme til det Yderste, og det synes, at de have fuldkommen Tillid til, at deres Sag vil seire.
Ribe Stifts Adresseaviser, 1846-11-24
Amerika. De sidste Efterretninger fra Montereymaae indtil den 6. Octbr. General Taylor var den Gang i fuldkommen Besiddelse af denne Plads, der var forladt af Mexikanerne med 7000 Md., medens Taylor kun havde 5000 Md. Ampudia havde trukket sig tilbage til Saltillo. Sta Ang skal have forladt Mexikos Hovedstad med 4000 Md. og taget Retning mod Montere. Hele Californiens Vestkyst er blokeret af den amerikanske Flotille og paa de vigtigste Punkter er Unionens Flag heiset uden Modstand. En amerikansk Luftskipper har i al Alvor foreslaaet at beskyde Slottet i San Juan d'Ullog fra en Ballon med Perkusions-Bomber.
Ribe Stifts Adresseaviser, 1846-11-24
Østerrig. Dekretet om at Østerrig har taget Krakau i Besiddelse er nu offentliggjort. Blandt de Grunde, som have foranlediget, at Traktaten af 1815 mellem Rusland, Østerrig og Preussen, ifølge hvilken Krakau med Gebet skulde for bestandig være fra og uafhængig, anføres, at Krakau i Februar dette Aar var Udgangspunktet for en udbredt Sammensværgelse; at Staten havde viist sig for svag som politisk Legeme til at modstaae de polske Udvandreres uophørlige urolige Bestræbelser, og at den ikke kan byde de tre Magter tilstrækkelig Borgen for, at gjentagne Omvæltnings-Forsøg ikke ville finde Sted i Fremtiden.
Ribe Stifts Adresseaviser, 1846-11-24
Blandinger. Enadors Expræsident, Flores's Agenter ere nu beskjæftigede med i England og Spanien at hværve Tropper for at foretage en Expedition mod dette Land, hvor, som det hedder, et Keiserdomme skal oprettes for en af den spanske Exdronning Christines og hendes Gemal Munnoz's Sønner. Der siges, at den spanske Regering leverer Pengene til denne eventyrlige Expedition, og i det nordlige Spanien skal allerede være 7000 Mand samlede til samme J Jrland skal være hværvet 34000 fattige Karl, og i London har Hværvningen god Fremgang. De Hværvede erholde ikke regelmæssig Sold, men blive indtil deres Jndskibning forsynede med Levnetsmidler J en Forsamling i Manchester, hvorved blev foreslaaet Oprettelsen af et Asyl for Børn, erklærede Biskoppen af Dublin, at man kunde opdrage 50 Børn for de samme Penge, som en eneste Soldat kostede at ernære.
Ribe Stifts Adresseaviser, 1846-11-24
Indenlandske Efterretninger. Da en Kjøbstads Kommunalbestyrelse havde begjert Kancelliets Resolution i Anledning af, at een af Borgerrepræsentanterne vedblivende nægtede at give Møde i Kommunalbestyrelsens Forsamlinger, henstillede den vedkommende Amtmand til Kollegiet, om bemeldte Borgerrepræsentant under Tvangsmulkt kunde tilpligtes at efterkomme Bestyrelsens Forlangende, at han skulde møde i dens Forsamlinger, eller om hans Udeblivelse uden lovligt Forfald og hans Vægring ved at svare eller give Erklæring paa Bestyrelsens Forespørgsel til ham, ikke maatte kunne berettige Kommunalbestyrelsen til at udelukke ham som Borgerrepræsentant og derefter vælge en ny Repræsentant, i hans Sted. Kancelliet svarede derpaa i en Skrivelse af 15. Septbr., at der vilde være at forholde efter det førstnævnte af de af Amtmanden saaledes nævnte Alternativer. (Coll. T.)
Ribe Stifts Adresseaviser, 1846-11-24
Da der i Kancelliet var gjort Forespørgsel 1) om Møllerne paa Landet, som eie Bageri, maae kjøre Partier af Brød til Kjøbstaden til Salg, 2) om de maatte have flere Udsalgsteder end netop ved deres Hjem, 3) om de maae opkjøbe Sæd til at forbage eller de alene maae bage af deres egen avlede Sæd, samt af den ved Møllen fortjente Sæd, 4) om de maae tilvirke Deg for Fremmede og bage for Betaling, og 5) om de maa holde Laugsvende, – har Kollegiet under 3. September svaret: ad 1) at dette i Henhold til hvad der allerede i dets Skrivelse af 4. Januar 1821 er yttret ikke kunde ansees tilladeligt; ad 2) at heller ikke dette kunde være tilladt; ad 3) at der Jntet fandtes imod, at de ommeldte Møllere, opkjøbe Sæd til Forbagning, og ad 4 og 5) at der heller ikke herimod fandtes Noget at erindre. (C. T.)
Ribe Stifts Adresseaviser, 1846-11-24
Den i disse Dage ved Døden afgaaede forhenvarende kgl. Skuespiller Carl J. Bruun var for henved 50 Aar siden en af den danske Skuepladses skjønneste Prydelser i det komiske Fag, og ældre Folk minde endnu med Glæde den overordentlige Lykke han gjorde f. Ex. i "Lyststedet ved Landeveien, i Skuespilleren, mod sin Villie, og flere. Sin Uddannelse skyldte han Rahbek, hvis dramatiske Skoles bedste Elev han var. Hans dramatiske Bane var imidlertid meget kort og han tabtes altfor tidlig for Skuepladsen, idet ulykkekelig Kjærlighed greb forstyrrende ind i hans Liv, svækkede hans Aandskræfter, saa at tilsidst kun Skyggen var tilbage af det, han engang havde været. Han var Søn af den bekjendte Professor T. C. Bruun, og Broder til den som frugtbar Theateroversætter ikke mindre bekjendte N. T. Bruun. (Flp.)¬
Ribe Stifts Adresseaviser, 1846-11-24
J Kbhvsposten foreslaaes Oprettelsen af en GiroBank for Kjøbenhavn. Med andre Ord: en offentlig Anstalt, hvori fornemmelig Kjøbmænd kunde indsætte deres Penge og gjore Betalinger ved blot Anviisning paa samme, samt Af- og Tilskrivning i Bankbøgerne.
Ribe Stifts Adresseaviser, 1846-11-24
Det kongel. Forbud mod "Neue Zeitunge eluderes allerede paa alle Maader af Separatist Partiet i Hertugdømmerne; i Flensborg har man saaledes seet hele Pakker fulde af den nævnte Tidende.
Ribe Stifts Adresseaviser, 1846-11-24
Fra Slesvig skrives, at der den 16. Novbr. med Staffet er indløbet et allerhøieste Reskript til den kgl. Kommissarius. Reskriptet, der endnu samme Aften tilstilledes Præsidenten, skal indeholde den befaling til Kommissarius, at han skal sørge for, at Stænderforsamlingen ikke videre maa befatte sig med Privatpropositioner, saalænge den ikke fuldstændig har absolveret alle de forelagte kgl. Lovndkast (Hemp. A.)
Ribe Stifts Adresseaviser, 1846-11-24
Fædrelandet er misfornøiet med den læmpelige Maade, hvorpaa den kgl. Kommissarius i den slesvigske Stænderforsamling er imødegaaet Gerichtshalter Hansens statsforræderiske Forslag om Slesvigs Jndlemmelse i det tydske Forbund. "J Slesvig siger Bladet – har man besynderlige Begreber om den Frihed, en Stats Undersaat kan tillade sig som Folkerepræsentant, og hvis det bliver anseet for lovligt, i Folkeraadet at foreslaae Angreb paa Stats høiheden, maa det konsekvent ogsaa ansees for lovligt at foreslaae Angreb paa den Statshøiheden repræsenterende Person. Grunden maa formodentlig søges i den Uvidenhed, der maa antages at herske om, hvor den tydske Stat hører op, og hvor den danske Stat begynder. Vi have hidtil troet, at en Regerings Værdighed absolut fordrede, at dens Undersaatter agtede de af den europæiske Statsret erkjendte Statsgrændser, og vi kunne derfor umulig finde os tilfredsstillede ved den Maade, hvorpaa den kongel. Kommissarius møder en Diskussion, som i det civiliserede Europas Øine, der har Begreb om hvad Stat og Statsret er, maa staae som en Skandale, hvortil Historien ikke opviser Mage." – Aftenbladet mener derimod, at Regeringen, der meget vel seer, at Stændernes Begreber om de rette Grændser for deres Petitionsret engang ere forplumrede og at denne Proposition kun er et Faktum mere i Rækken af det Ulovlige og Absurde, med velberaad Hu lader de slesvigske Stænder i denne Saison gjøre og sige hvad de ville, uden at agte deres Propositioner for saa farlige eller betydningsfulde, at den derover skulde hæve Forsamlingen (som bekjendt gik de holsteenske Stænder selv fra hinanden); medens det nok vil vise sig, hvilket fornuftigt Meed Regeringen har for Øie ved med urokkelig Langmodighed at lade Stænderne Frihed og bagefter gjøre hvad den finder hensigtsmæssigt, for een Gang for alle at oplyse Stænderne om det rette Omfang af deres Rettigheder. Og at Regeringen ikke ilede med, for den PropositionsSkyld at opløse Forsamlingen, har da allerede ført det Gode med sig, at denne derved blev istand til, nogle Dage efter at lade Dr. Gulichs uforskammede Proposition falde.
Ribe Stifts Adresseaviser, 1846-11-24
Flensborgs agtede Stænderdeputerede, Hr. Senator Nielsen, R. af Dr., har ved sin kraftige Optræden for Landets sande Vel hidtil paa den meest glimrende Maade retfærdiggjort de om ham nærede Forventninger. Hans sunde Anskuelser om det, som virkelig tjener til Landets Vel, hans i ligefrem Tallemaade foredragne slaaende Grunde, hvorved han oftere bragde sine raptungede Modstandere – navnlig Tiedemann og Gulich - til Tanshed, have fundet den meest levende Anerkjendelse hos alle sande Fædrelandsvenner. Jsær var hans Foredrag udmærket ved Diskussionen over den af Gulich proponerede Adresse.